Lars Kramer Mikkelsen (S), 2002-12-11:
Hr. Søren Krarup må meget undskylde.
Vi får jo her meget klart og tydeligt fra talerstolen en forklaring på, hvorfor der ikke bliver tale om dispensationer i forhold til de her danskkundskaber.
Det får vi jo klart at vide: Vi skal ikke sidde og flæske rundt i lægeattester.
Så hvis ikke man kan det danske sprog, så er det afslag.
Det bekræfter jo sådan set, hvad jeg flere gange har sagt, at flertallet ikke ønsker, at der overhovedet skal være en dispensationsordning, og det er den klare og lysende årsag til, at vi i dag undlader at stemme.
Jeg er nødsaget til at sige, at når vi undlader at stemme, er det jo præcis et udtryk for, at vi altid, altid har indgået aftaler i brede flertal i Folketingssalen på det her felt og har ønsket at give de her mennesker en sikkerhed.
Når vi i dag undlader at stemme, er det præcis, fordi vi ikke ønsker at tage de her mennesker som gidsler.
Vi ønsker ikke, at de her mennesker, som har muligheden for at få statsborgerskab, ikke skal få det.
Men stadig væk mener vi, at sagen er blevet underlagt en fuldstændig uanstændig behandling, og vi mener, at regeringsflertallet og dets støtteparti har behandlet parlamentarismen i Danmark uanstændigt på den måde, man har behandlet den her sag på. Kl. 9.40 Vi anerkender flertallets ret til at lave en aftale, men vi vil så også godt have, at flertallet hele vejen igennem skal kendes ved den aftale.
Jeg kan ikke forstå, hvordan det har kunnet lade sig gøre for mig ikke at lytte ordentligt til, hvad hr. Søren Krarup sagde.
Det er måske, fordi der i virkeligheden så ofte bliver sagt så meget meningsforstyrrende i det, hr. Søren Krarup siger fra talerstolen.
Det beklager jeg selvfølgelig, hvis vi har fået et klart tilsagn.
Det er jo så første gang under mange behandlinger både i udvalget og her, at vi har fået et klart og præcist svar fra hr. Søren Krarup.
Så den beklagelse skal jeg give fra talerstolen.
Men der er altså en god grund til det, må man sige.
Jeg vil så godt sige, at når man ikke lytter efter, er det nok, fordi vi ofte bliver fyldt med meningsløse, indholdsopfyldende elementer i talerne.
Jeg vil godt sige, at når sagen kommer til at fylde så meget i Folketingets tid her før jul, er det jo, fordi den har været håndteret af både V og K, af ministeren og af Dansk Folkeparti på en så klodset måde og imod parlamentarisk skik på det her felt.
Det synes jeg er uheldigt, og det synes jeg i øvrigt også er sagerne uværdigt.
Og det burde både V, K og Dansk Folkeparti egentlig forholde sig til.
Ja, så fik vi også oplevet Judaskysset fra talerstolen i Folketingssalen.
Jeg bliver nødsaget til at stille dette spørgsmål efter nu at have hørt hr. Søren Krarups ordførertale: Hvordan agter Dansk Folkeparti at stemme til loven, når der skal trykkes på knapperne om lidt?
Det er jo sådan set det, der har været hele miseren i sagen, og derfor vi vel i dag diskuterer i Folketingssalen og fra talerstolen.
Hvordan agter Dansk Folkeparti at stemme til sagen?
I betragtning af, at der er indgået en aftale med regeringspartierne, så er det jo meget relevant at stille spørgsmålet: Agter man at stemme for den endelige aftale, eller agter man ikke at stemme for den endelige aftale?
Det synes vi er meget interessant at få at vide.